
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
για την πλήρωση μίας (1) θέσης Εθελοντή Σχολικού Τροχονόμου
[bookmark: _GoBack]για το σχολικό έτος 2026–2027
Η Διευθύντρια του 17ου Δημοτικού Σχολείου Αγίου Δημητρίου, έχοντας υπόψη το έγγραφο της Διεύθυνσης Παιδείας του Δήμου Αγίου Δημητρίου σχετικά με τη διαδικασία πλήρωσης θέσης Εθελοντή Σχολικού Τροχονόμου για το σχολικό έτος 2026–2027,
καλεί
όσους/ες ενδιαφέρονται να απασχοληθούν ως Εθελοντές/ντριες Σχολικοί/ές Τροχονόμοι στο 17ο Δημοτικό Σχολείο Αγίου Δημητρίου να υποβάλουν αίτηση υποψηφιότητας για την πλήρωση μίας (1) θέσης, σύμφωνα με τους ακόλουθους όρους και προϋποθέσεις.
1. Προϋποθέσεις συμμετοχής
1. Να έχουν συμπληρώσει το 18ο έτος της ηλικίας τους και να μην έχουν υπερβεί το 65ο έτος.
1. Να είναι μόνιμοι κάτοικοι του Δήμου Αγίου Δημητρίου.
1. Να μην έχουν καταδικαστεί και να μην είναι φυγόποινοι ή φυγόδικοι για κανένα από τα αδικήματα του άρθρου 8 του Υπαλληλικού Κώδικα.
1. Να διαθέτουν την απαιτούμενη υγεία και φυσική καταλληλότητα για την άσκηση των καθηκόντων του/της Σχολικού/ής Τροχονόμου.
2. Ωράριο απασχόλησης
Πρωινή προσέλευση: από 07:45 έως 08:30.
Μεσημεριανή αποχώρηση: από 12:55 έως 13:45.
Οι παραπάνω ώρες αφορούν την ασφαλή προσέλευση και αποχώρηση των μαθητών/τριών προς και από το σχολείο και δύνανται να μεταβληθούν, εφόσον για οποιονδήποτε λόγο τροποποιηθεί το ωράριο λειτουργίας της σχολικής μονάδας.
3. Απαιτούμενα δικαιολογητικά
1. Σχετική αίτηση υποψηφιότητας.
1. Βιογραφικό σημείωμα.
1. Φωτοαντίγραφο δελτίου αστυνομικής ταυτότητας.
1. Βεβαίωση μόνιμης κατοικίας.
1. Υπεύθυνη δήλωση του ν. 1599/1986, στην οποία ο/η υποψήφιος/α δηλώνει ότι διαθέτει την απαιτούμενη υγεία και φυσική καταλληλότητα για την άσκηση των καθηκόντων, καθώς και ότι δεν έχει καταδικαστεί και δεν είναι φυγόποινος/η ή φυγόδικος/η για κανένα από τα αδικήματα του άρθρου 8 του Υπαλληλικού Κώδικα.
1. Εφόσον συντρέχει περίπτωση, βεβαιώσεις ή πιστοποιητικά ανεργίας, πολυτεκνίας, τριτεκνίας ή μονογονεϊκής οικογένειας.
4. Προθεσμία και τρόπος υποβολής
Οι αιτήσεις, μαζί με όλα τα απαιτούμενα δικαιολογητικά, υποβάλλονται στη Διεύθυνση του 17ου Δημοτικού Σχολείου Αγίου Δημητρίου από 04/09/2026 έως και 09/09/2026, κατά τις ώρες 09:00΄ - 13:00΄ ή/και ηλεκτρονικά στη διεύθυνση mail@17dim-ag-dimitr.att.sch.gr ; konmicha@yahoo.gr  .
Εκπρόθεσμες αιτήσεις ή αιτήσεις χωρίς τα απαιτούμενα δικαιολογητικά δεν θα εξετάζονται. Για πληροφορίες, οι ενδιαφερόμενοι/ες μπορούν να επικοινωνούν στο τηλέφωνο 2160049644 - 2109711116 .
5. Επιλογή και ανάληψη καθηκόντων
Η διαδικασία επιλογής θα ολοκληρωθεί πριν από την έναρξη του σχολικού έτους, ώστε ο/η επιλεγείς/είσα να βρίσκεται στη θέση του/της κατά την έναρξη των μαθημάτων, την 11η Σεπτεμβρίου 2026.
Η σχετική σύμβαση συντάσσεται σε δύο (2) αντίτυπα και υπογράφεται από τον/τη Διευθυντή/ντρια του Σχολείου, τον/την Πρόεδρο του Συλλόγου Γονέων και Κηδεμόνων ή τον/την αναπληρωτή/τριά του/της και την αρμόδια Αντιδήμαρχο.
Μετά την ολοκλήρωση της επιλογής, ο/η επιλεγείς/είσα θα προσκομίσει τα στοιχεία τραπεζικού λογαριασμού που θα του/της ζητηθούν, προκειμένου να αποσταλούν στη Διεύθυνση Παιδείας μαζί με φωτοαντίγραφο του δελτίου αστυνομικής ταυτότητας.
6. Δημοσιοποίηση
Η παρούσα πρόσκληση να αναρτηθεί στον πίνακα ανακοινώσεων και στην ιστοσελίδα της σχολικής μονάδας και να κοινοποιηθεί στον Σύλλογο Γονέων και Κηδεμόνων, καθώς και όπου αλλού κριθεί πρόσφορο, για την ευρύτερη ενημέρωση των ενδιαφερομένων.

